રાજ્ય સરકારના આ નિર્ણયથી રાજ્યના 4 લાખથી વધુ કર્મચારી અને અધિકારીઓને તથા 3 લાખથી વધુ પેન્શન ધારકોને ફાયદો થનારો છે. જેમના પીએફ ખાતા રાજ્ય સરકાર હસ્તક છે, તેવા કર્મચારીઓ, શૈક્ષણિક અને પંચાયતી ખાતાના કર્મચારી વર્ગ તથા સનદી અધિકારીઓને પણ આ નિર્ણય લાગુ પડવાનો છે. આ અંગે નાણામંત્રી સૌરભ પટેલે જણાવ્યું છેકે, હવે સરકારી કર્મચારીઓથી લઇને સનદી અધિકારીઓને ચુકવવા પાત્ર મોંઘવારી ભથ્થાનો મૂળ દર પગારના 107 ટકા સુધી પહોંચી ગયો છે. જેના લીધે રાજ્ય સરકારની તિજોરી પર માસિક 78 કરોડ અને વાર્ષિક 945 કરોડ રૂપિયાનો બોજો પડશે.